Diari Oficial de la Generalitat Valenciana


Sumari del DOGV 6763, del 27-04-2012 (2012/4080)

RESOLUCIÓ de 13 d'abril de 2012, de la presidenta de l'Agència Valenciana del Turisme, per la qual es procedix a la convocatòria, per a l'any 2012, dels préstecs bonificats amb càrrec al Fons Financer de l'Estat per a la Modernització de les Infraestructures Turístiques (FOMIT), en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6763

Data del DOGV
:   27-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4080


Data del document
:   13-04-2012

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * ajuda pública

RESOLUCIÓ de 13 d'abril de 2012, de la presidenta de l'Agència Valenciana del Turisme, per la qual es procedix a la convocatòria, per a l'any 2012, dels préstecs bonificats amb càrrec al Fons Financer de l'Estat per a la Modernització de les Infraestructures Turístiques (FOMIT), en l'àmbit de la Comunitat Valenciana. [2012/4080]
El Fons Financer de l'Estat per a la Modernització de les Infraestructures Turístiques (FOMIT), regulat pel Reial Decret 937/2010, de 23 de juliol, té com a finalitat donar suport financer als plans de renovació, modernització i reconversió integral de destinacions turístiques madures que realitzen les administracions locals i les empreses turístiques privades.
D'acord amb el que disposa el mencionat Reial Decret 937/2010, de 23 de juliol, correspon a les comunitats autònomes la convocatòria, tramitació i resolució dels expedients, així com el posterior control, seguiment de les actuacions i, si és el cas, la tramitació del reintegrament en cas d'incompliment, tot això pel que fa al Fons com a mecanisme d'atorgament de préstecs.
En compliment del que establix l'article 11 del Reial Decret 937/2010, de 23 de juliol, la Secretaria General de Turisme i Comerç Interior, per mitjà de la Resolució de 22 de març de 2012, ha fixat el volum de recursos del Fons Financer de l'Estat per a la Modernització de les Infraestructures Turístiques (FOMIT) destinat a les operacions de préstecs bonificats corresponent a la convocatòria 2012, amb un l'import total de 128 milions d'euros, amb la distribució aprovada de 90 milions per als projectes presentats per les entitats locals (article 9.a del RD 937/2010), i 38 milions per als projectes presentats pels consorcis (article 9.b del RD 937/2010).
En virtut del que establix el Decret 100/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria de Turisme, Cultura i Esport; tenint en compte les facultats que em conferix l'article 28 de la Llei 5/1983, de 30 de desembre del Consell, i d'acord amb les competències assignades pel Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, modificat pel Decret 101/2011, de 26 d'agost, vista la proposta del director de l'Agència Valenciana del Turisme, resolc:
Primer. Objecte
L'objecte de la present resolució és convocar per a l'exercici 2012 els denominats préstecs bonificats a càrrec del Fons Financer de l'Estat per a la Modernització de les Infraestructures Turístiques (en endavant, FOMIT) d'acord, amb el que preveu el Reial Decret 937/2010, de 23 de juliol, pel qual es regula el mencionat Fons, en l'àmbit de la Comunitat Valenciana.
Segon. Beneficiaris
1. Podran ser beneficiaris d'estos préstecs:
Les entitats locals enumerades en l'article 3 de la Llei 7/1985, de 2 abril, de Bases del Règim Local, els organismes autònoms locals, les entitats públiques empresarials locals i les societats mercantils locals.
2. En tot cas, seran requisits indispensables per a aconseguir la condició de beneficiari d'un préstec a càrrec del FOMIT, no estar incurs en cap de les prohibicions per a obtindre la condició de beneficiari arreplegades en els apartats 2 i 3 de l'article 13 de la Llei 38/2003, de 17 de novembre, General de Subvencions, i acreditar davant de l'òrgan concedent, haver obtingut l'autorització d'endeutament regulada en l'article 53 del Text Refós de la Llei Reguladora de les Hisendes Locals, aprovat pel Reial Decret Legislatiu 2/2004, de 5 de març; en l'article 23 del Text Refós de la Llei General d'Estabilitat Pressupostària aprovat per Reial Decret Legislatiu 2/2007, de 28 de desembre; i en l'article 25 del Reial Decret 1463/2007, de 2 de novembre, pel qual s'aprova el Reglament de Desplegament de la Llei 18/2001, de 12 de desembre, d'Estabilitat Pressupostària, pel que fa a les entitats locals, i no estar incurs en la prohibició d'endeutament establida en l'article 9.2 del Reial Decret Llei 5/2009, de 24 d'abril, o si ho està, no tindre romanent de tresoreria pendent de sanejament.
Tercer. Finalitat
1. Els plans de renovació i modernització de destinacions turístiques madures que porten a terme paral·lelament les administracions locals i per les empreses turístiques privades en l'àmbit de la Comunitat Valenciana, tindran el suport financer del FOMIT.
2. En cap cas es podran concedir ajudes a càrrec del FOMIT que puguen tindre per efecte l'atorgament, a una o més empreses, d'avantatges que puguen donar lloc al falsejament de la competència en el mercat interior i que siguen susceptibles d'afectar els intercanvis comercials entre els estats membres.
3. Als efectes de l'aplicació de l'esmentat Reial Decret 937/2010, de 23 de juliol, tindran la consideració de destinacions turístiques madures, en atenció als recursos turístics i oferta turística reglada de què disposen, els que reunisquen almenys tres de les següents característiques:
a) Sobrecàrrega urbanística i ambiental.
b) Sobreexplotació de recursos.
c) Obsolescència dels equipaments turístics.
d) Escassa inversió del sector turístic privat.
e) Oferta i demanda turística estabilitzada o decreixent.
Quart. Bases i règim jurídic
1. Les bases que regulen la present convocatòria es troben en el Reial Decret 937/2010, de 23 de juliol, pel qual es regula el Fons Financer de l'Estat per a la Modernització de les Infraestructures Turístiques, per les normes contingudes en la disposició addicional quaranta-tres de la Llei 42/2006, de 28 de desembre, de Pressupostos Generals de l'Estat per a l'any 2007, en la redacció realitzada per la disposició final catorze, dos, de la Llei 51/2007, de 26 de desembre, de Pressupostos Generals de l'Estat per a l'any 2008. Les disposicions del Reial Decret 937/2010, de 23 de juliol, i la resolució de la Secretaria d'Estat de Turisme del 22 de març de 2012, per la qual es fixa el volum de recursos del Fons Financer de l'Estat per a la Modernització de les Infraestructures Turístiques (FOMIT) destinat a les operacions de préstecs bonificats corresponent a la convocatòria 2012, la Llei 38/2003, de 17 de novembre, General de Subvencions, i la resta de normativa que hi siga aplicable, no aplicant-se el que disposa el Decret 147/2007, de 7 de setembre, del Consell, ja que les presents ajudes no es concedixen a càrrec dels pressupostos de l'administració de la Generalitat o de les entitats arreplegades en l'article 5 del Decret Legislatiu de 26 de juny de 1991.
2. El FOMIT es configura com un fons sense personalitat jurídica la dotació del qual s'efectua majoritàriament des dels Pressupostos Generals de l'Estat. Per això, d'acord amb el que disposa l'article 2.2 de la Llei 47/2003, de 26 de novembre, General Pressupostària, hi serà aplicable, quant al seu règim pressupostari, economicofinancer, comptable i de control, el que disposen esta llei i en les normes que la despleguen,.
3. La formulació, posada a disposició, aprovació i rendició dels comptes del FOMIT davant de la Intervenció General de l'Administració General de l'Estat, correspon a la Secretaria d'Estat de Turisme.
Quint. Dotació econòmica
De conformitat amb el que disposa la resolució de la Secretaria d'Estat de Turisme, de 22 de març de 2012, el volum de recursos del FOMIT destinats a les operacions de préstecs bonificats corresponent a la convocatòria de 2012 es fixa en 128 milions d'euros per a totes les comunitats autònomes, que es distribuïxen d'acord amb el que indica la disposició addicional única del Reial Decret 937/2010, de 23 de juliol, en la qual s'establix que 90 milions d'euros, es destinen a préstecs adreçats a entitats locals assenyalades en l'article 3 de la Llei 7/1985, de 2 abril, de Bases del Règim Local, als organismes autònoms locals, a les entitats públiques empresarials locals i a les societats mercantils locals.
Sext. Administrador financer
1. El FOMIT estarà adscrit a la Secretaria d'Estat de Turisme, que també el gestionarà; l'administració financera correspondrà a l'ICO.
2. L'ICO remunerarà el FOMIT al tipus d'interés que s'establisca per mitjà de conveni subscrit entre el Ministeri d'Indústria, Turisme i Comerç i l'ICO, en funció del cost que represente per a este la captació de recursos en el mercat.
3. L'administració financera del FOMIT per l'ICO comportarà un cost de gestió que serà liquidat, basant-se en les quanties disposades en esta línia de finançament, i l'import de les quals serà establit en el conveni previst en l'apartat anterior.
Sèptim. Característiques i compatibilitat d'ajudes
1. Amb càrrec al FOMIT podran atorgar-se préstecs amb llargs terminis d'amortització, incloent-hi períodes de carència i baixos tipus d'interés, que responguen a les següents característiques:
Quan es tracte de préstecs dirigits a entitats locals enumerades en l'article 3 de la Llei 7/1985, de 2 abril, de Bases del Règim Local, els organismes autònoms locals, les entitats públiques empresarials locals i les societats mercantils locals, ho seran per import del 100% de la inversió finançable, amb un límit màxim de 6 milions d'euros i un mínim de 300.000 euros per beneficiari i any.
2. Els préstecs es concediran al tipus d'interés que es determine per orde del ministre d'Indústria, Energia i Turisme, amb l'acord previ de la Comissió Delegada del Govern per a Assumptes Econòmics, en concret per a l'exercici 2012 serà l'arreplegat en l'Orde ITC/2129/2011, de 18 de juliol (BOE núm. 180, de 28 de juliol de 2011), per la qual s'especifiquen les condicions financeres dels préstecs bonificats que es concedixen amb càrrec al fons financer de l'estat per a la modernització de les infraestructures turístiques (FOMIT) per al període 2011-2012.
3. La present línia de finançament serà compatible amb qualssevol altres ajudes o subvencions que atorguen altres administracions públiques, autonòmiques o locals, organismes nacionals o supranacionals, sotmesos, si és el cas, a la normativa comunitària vigent, sempre que no superen el cost del projecte o projectes per als quals se sol·licita finançament.
Octau. Projectes finançables
1. Seran finançables aquells projectes orientats a la modernització de les destinacions turístiques madures, a la reforma o rehabilitació dels equipaments turístics municipals o els entorns urbans i naturals de la destinació, els quals podran contindre una o diverses de les actuacions següents:
a) Construcció, ampliació, renovació o remodelació d'infraestructures públiques municipals.
b) Instal·lació, substitució o reparació d'equipaments turístics.
c) Establiment, ampliació o millora de servicis públics municipals que milloren l'oferta turística.
d) Inversions dirigides a recuperar la qualitat ambiental i paisatgística de les destinacions i a reduir la densitat urbanística de les zones turístiques així com les que faciliten la modernització de les destinacions turístiques.
2. En cap cas seran finançables gastos corrents, reestructuracions de passiu o refinançaments, ni projectes ja executats.
Nové. Requisits dels projectes per a ser objecte de finançament
1. Únicament podran ser objecte de finançament els projectes d'inversió públics que s'executen en destinacions turístiques madures per part de les entitats locals.
2. A estos efectes, tindran la consideració de destinacions turístiques madures, en atenció als recursos turístics i oferta turística reglada de què disposen, els que reunisquen almenys tres de les característiques assenyalades en l'apartat tercer de la present resolució.
3. Serà requisit indispensable perquè els projectes d'inversió puguen ser objecte de finançament amb càrrec al FOMIT, que l'entitat sol·licitant acredite, en els termes que assenyala l'apartat onze de la present resolució, l'existència d'inversió d'empreses turístiques privades, en el seu àmbit territorial, la quantia neta del qual equivalga, almenys, al 30% del préstec sol·licitat.
Únicament seran computables les inversions del sector turístic privat que s'hagen iniciat a partir de l'1 de gener de 2011, acceptant-se extraordinàriament, les efectuades en 2010 si s'han executat en el context d'una planificació prèvia de caràcter públic o existisca una notòria identitat de plantejaments.
Deu. Terminis i Lloc de presentació de sol·licituds
1. Les sol·licituds de préstec amb càrrec al Fons financer de l'Estat per a la Modernització de les Infraestructures Turístiques (FOMIT) podran ser presentades fins al dia 15 de juny de 2012 inclusivament. La no-presentació en l'esmentat termini comportarà la inadmissió de les sol·licituds.
2. Les sol·licituds hauran de presentar-se, dins del termini assenyalat en l'apartat anterior, en qualsevol oficina de les entitats de crèdit adherides a la línia de mediació turisme que corresponga, de l'Institut de Crèdit Oficial, que consten en el web de l'esmentat Institut: ,
3. Una vegada presentada davant de l'entitat de crèdit corresponent, també s'haurà de presentar una còpia segellada per l'entitat esmentada, amb tota la documentació presentada i exigida per la present convocatòria, en la Conselleria de Turisme, Cultura i Esport, a través de l'Agència Valenciana del Turisme. (Av. Aragó 30, planta 8a, 46546 de València).
4. Una vegada acceptat el finançament per part de l'entitat financera mediadora, el sol·licitant haurà de presentar en la Conselleria de Turisme, Cultura i Esport, a través de l'Agència Valenciana del Turisme, un certificat de l'esmentada entitat acreditativa d'acceptació del finançament.
Onze. Documentació
1. Les sol·licituds es presentaran per quadruplicat exemplar: original i tres còpies compulsades, en el model normalitzat que s'adjunta en la present convocatòria que haurà de ser datat i segellat per l'entitat financera. Este model normalitzat s'adjunta en l'annex, que està disponible en la següent adreça d'Internet: .
Les sol·licituds hauran d'anar acompanyades de quatre discos compactes o memòria USB en els quals s'incloguen digitalitzats tots els documents d'estes, incloent-hi la mateixa instància normalitzada.
2. Les sol·licitud hauran d'anar acompanyades de l'original i tres còpies compulsades de la documentació següent:
a) Memòria del projecte o projectes d'inversió i de les actuacions que el comprenen.
b) Pressupost de cada una de les actuacions, en el qual conste detallat l'import de l'IVA.
c) Memòria explicativa de la seua adequació als fins de renovació i modernització de la destinació, com a destinació turística.
d) L'acreditació de les inversions netes corresponents al sector turístic privat, en l'àmbit territorial de l'entitat sol·licitant del préstec, que representen com a mínim el 30 per cent de la quantia del préstec demanat i que es realitzen paral·lelament a les públiques, que s'efectuarà per mitjà de la presentació dels documents següents:
1. Resum de les dades bàsiques del projecte o projectes d'inversió.
2. Còpia compulsada de les preceptives llicències o autoritzacions d'obres atorgades per l'ajuntament o, si és el cas, còpies compulsades de les sol·licituds d'estes.
3. Pressupost net del projecte o projectes d'inversió, exclòs l'IVA.
4. Certificació municipal sobre la data d'inici de les obres i termini d'execució.
5. Certificat de l'alcalde o president del corresponent ens local, acreditatiu que les inversions del sector turístic privat s'efectuen amb la finalitat de millorar la posició turística de la destinació, de forma coordinada amb el sector públic local.
S'entendrà que les inversions privades es realitzen paral·lelament a les públiques quan s'emmarquen en el context d'una planificació prèvia de caràcter públic o existisca una notòria identitat de plantejaments i finalitats encaminada a la requalificació o modernització de la destinació madura.
A este efecte, únicament seran computables les inversions del sector turístic privat, que s'hagen iniciat a partir de l'exercici anterior al de la presentació de la sol·licitud, (1 de gener de 2011), o excepcionalment, les efectuades en 2010 si s'han executat en el context d'una planificació prèvia de caràcter públic o existisca una notòria identitat de plantejaments.
Així mateix, les inversions acreditades en una sol·licitud, i que hagen sigut computades per a la concessió d'un préstec amb càrrec al FOMIT, no podran tornar a presentar-se en les següents sol·licituds.
e) Declaració responsable de l'òrgan competent de l'entitat local acreditativa de no estar incurs en les altres prohibicions per a obtindre la condició de beneficiari establides en l'article 13 de la Llei 38/2003, de 17 de novembre, General de Subvencions, i compliment de la resta d'obligacions i requisits a què fa referència el punt 2 de l'apartat segon de la present convocatòria, segons model normalitzat que figura en l'annex i disponible en l'adreça d'Internet: .
f) Declaració responsable sobre totes les ajudes públiques o de minimis que tinguen concedides o sol·licitades per al mateix projecte o projectes que es pretenga finançar, segons model normalitzat que figura en l'annex de la present resolució i disponible en l'adreça d'Internet: .
g) Declaració responsable de l'òrgan competent de l'entitat local que acredite que el sol·licitant no és deutor de l'Estat ni de la Generalitat per reintegrament de subvencions, segons model que figura en l'annex de la present orde i disponible en l'adreça d'Internet: .
h) A més de la informació i documentació assenyalada en els apartats anteriors, es podrà sol·licitar qualsevol altra que es considere necessària per a la tramitació de la sol·licitud corresponent.
Dotze. Tramitació
1. L'òrgan competent per a la instrucció del procediment de concessió de les ajudes emmarcades en la present resolució serà l'Àrea de Foment de Destinacions, Empreses i Activitats Turístiques, a través del Servici d'Assistència Turística i Incentius de la Conselleria de Turisme, Cultura i Esport, que sol·licitarà informe tècnic, si és el cas, sobre els projectes presentats a altres àrees o servicis de l'Agència/Conselleria, competents per raó de la matèria a avaluar.
2. La valoració de les sol·licituds correspondrà a una Comissió d'Avaluació d'Ajudes, que emetrà els informes corresponents que elevaran al director general de Turisme, en la seua qualitat de director de l'Agència Valenciana del Turisme, i la composició de la qual serà la següent:
- President/a: el cap de l'Àrea de Foment de Destinacions, Empreses i Activitats Turístiques.
- Vicepresident/a: el cap del Servici d'Assistència Turística i Incentius de la Conselleria de Turisme, Cultura i Esport.
- Vocals:
· Un tècnic jurídic de la Conselleria de Turisme, Cultura i Esport/Agència Valenciana del Turisme.
· Un representant del Servici Econòmic i Financer de l'Agència Valenciana del Turisme.
· Un representant del Servici d'Estudis, Qualitat Turística i I+D+i de l'Agència Valenciana del Turisme
· Un representant del Servici d'Infraestructures Turístiques i Turisme d'Interior de l'Agència Valenciana del Turisme.
· Un representant del Servici d'Assistència Turística i Incentius de la Conselleria de Turisme, Cultura i Esport, que actuarà com a secretari, amb veu i vot.
En cas de vacant, absència o malaltia dels membres de la Comissió, podran ser substituïts per altres representants, designats pels titulars entre persones dels seus respectius servicis.
Quan per raó de les actuacions a avaluar es considere oportú, es podrà convocar tècnics especialistes i assessors en la matèria corresponent.
3. Avaluades les sol·licituds, d'acord amb els criteris establits en l'apartat catorze de la present convocatòria, el director general de Turisme, en la seua qualitat de director de l'Agència Valenciana del Turisme, remetrà a la Secretaria d'Estat de Turisme, proposta de concessió que haurà d'incloure les entitats a què es proposa la concessió del préstec identificant l'entitat local beneficiària, el projecte o projectes a finançar, i la quantia del préstec que es proposa.
4. Si la quantia total dels préstecs proposats per totes les comunitats autònomes no excedix el volum de recursos del FOMIT destinat a les operacions de préstecs a entitats locals, per part de la Secretaria d'Estat de Turisme, se'ls comunicarà esta circumstància perquè eleven a definitiva la seua proposta de resolució.
5. Si la quantia total dels préstecs proposats per totes les comunitats autònomes excedix el volum de recursos del FOMIT destinat a les operacions de préstecs a entitats locals, la distribució territorial haurà d'efectuar-se amb un criteri proporcional al nombre de les places d'allotjament turístic reglat en cada una de les comunitats autònomes que hagen comunicat proposta de concessió.
6. En virtut de l'anterior, la consellera de Turisme, Cultura i Esport, en la seua qualitat de presidenta de l'Agència Valenciana del Turisme, dictarà una resolució de concessió o denegació de les sol·licituds de préstecs bonificats que es presenten en el seu àmbit territorial. La resolució de concessió, que haurà de ser motivada, determinarà la quantia del préstec atorgat i el projecte o projectes objecte de finançament.
7. La resolució de concessió o denegació dels préstecs serà comunicada als interessats i a la Secretaria d'Estat de Turisme, òrgan competent per a acordar la disposició dels fons que comprén el FOMIT.
8. Rebudes les resolucions favorables acordades per les comunitats autònomes, la Secretaria d'Estat de Turisme, comunicarà a l'Institut de Crèdit Oficial l'autorització de disposició dels fons del FOMIT a favor de les entitats i en la quantia que haja sigut acordada per resolució de les comunitats autònomes.
9. La Secretaria d'Estat de Turisme comunicarà a l'Institut de Crèdit oficial l'autorització de disposició de fons del FOMIT a favor de les entitats i en la quantia que haja sigut acordada per resolució de les comunitats autònomes, amb data màxima de 17 d'octubre.
L'ICO, una vegada rebuda l'autorització de disposició de fons emesa per la Secretaria d'Estat de Turisme, comunicarà l'autorització a l'entitat de crèdit mediadora, per a la formalització del préstec que no podrà excedir el 24 de desembre de 2012.
Tretze. Calendari
De conformitat amb el que preveu la disposició addicional única del Reial Decret 937/2010, de 23 de juliol, i la Resolució de 22 de març de 2012, de la Secretaria d'Estat de Turisme, el calendari de la tramitació de les sol·licituds de préstecs serà el següent:
a) La data límit per a la presentació de sol·licituds davant de les entitats financeres i la Conselleria de Turisme, Cultura i Esport, a través de l'Agència Valenciana del Turisme, és el 15 de juny de 2012.
b) La data límit perquè les entitats financeres comuniquen a l'Agència Valenciana del Turisme l'acceptació o rebuig de les sol·licituds presentades és el 16 de juliol de 2012.
c) La data límit per a la recepció per part de la Secretaria d'Estat de Turisme de la proposta de concessió és l'1 d'octubre de 2012.
d) La data límit de formalització de préstec és el 24 de desembre de 2012.
Catorze. Criteris de valoració
1. Els criteris de valoració de les sol·licituds de conformitat amb el que es preveu en la disposició addicional única del Reial Decret 937/2010, de 23 de juliol, consideraran necessàriament els aspectes següents:
a) Localització de les inversions i anàlisi de la necessitat de la inversió tenint en compte el grau de maduresa de la destinació i la vinculació de la inversió amb la modernització de les infraestructures i la desestacionalització dels fluxos turístics. (10%).
b) Qualitat, coherència, concreció, definició i justificació del projecte. (5%).
c) Aplicació de criteris de sostenibilitat mediambiental, social i econòmica a les actuacions previstes. (10%).
d) Mesures que introduïsquen noves tecnologies i processos que contribuïsquen a la millora i eficiència integral, valorant especialment les orientades a la gestió de residus, de l'energia, de la gestió de l'aigua i de l'aire. (10%)
e) Nombre de mesures que contribuïsquen a afavorir l'accessibilitat de la destinació. (10%)
f) Mesures que contribuïsquen a l'adequació de les infraestructures turístiques a les característiques i perfil de la demanda. (10%).
g) Nombre d'actuacions que diversifiquen i enriquisquen els recursos i activitats turístiques en la destinació i potencien els valors diferencials i de qualitat de la destinació. (10%)
h) Mesures que contribuïsquen a la utilització de noves tecnologies per a la gestió turística de les destinacions madures. (5%)
i) Actuacions que protegisquen el patrimoni cultural material i immaterial de la destinació. (10%)
j) Contribució de les actuacions a la generació d'ocupació estable. (10%)
k) Coherència amb la planificació estratègica turística de la Comunitat Valenciana. (10%).
2. Cada sol·licitud de préstec resultarà qualificada de forma global de 0 a 100 punts. Atenent les puntuacions obtingudes de major a menor, podran ser objecte de préstec totes aquelles sol·licituds fins que s'esgote l'import global de la línia de finançament per a l'exercici pressupostari.
Quinze. Obligacions dels beneficiaris
a) La realització dels projectes que són objecte d'esta línia de finançament, en la forma, condicions i temps que s'assenyala en la present resolució.
b) Respondre de la veracitat dels documents aportats.
c) Justificar l'execució dels projectes en els termes que siguen assenyalats per l'òrgan competent.
d) Complir la resta d'obligacions que s'establixen en la present resolució, Reial Decret 937/2010, de 23 de juliol, i resta de normativa aplicable.
Setze. Termini d'execució
El termini màxim d'execució de les actuacions finançades serà de quatre anys, comptats a partir de la data de formalització de l'operació de finançament.
Dèsset. Justificació i seguiment
Correspon a la Conselleria de Turisme, Cultura i Esport, a través de l'Agència València del Turisme, dur a terme el control i seguiment de les actuacions finançades amb càrrec al FOMIT, verificant la seua adequació als projectes presentats i la seua execució en els terminis previstos. De tot això informarà la Secretaria d'Estat de Turisme.
Díhuit. Reintegrament per incompliment
1. L'incompliment de l'obligació de destinar el finançament obtingut a les actuacions per a les quals es va sol·licitar donarà lloc al reintegrament anticipat de l'import del préstec concedit que no haja sigut amortitzat, i a l'exigència de l'interés de demora corresponent per l'import íntegre del préstec, des del moment de la seua subscripció i fins a la data en què s'acorde la procedència del reintegrament.
2. El procediment de reintegrament es regirà per les disposicions establides en la Llei 38/2003, de 17 de novembre, General de Subvencions i disposicions que en el seu marc i en el seu desplegament puga establir esta administració.
3. Correspon a la Conselleria de Turisme, Cultura i Esport, a través de l'Agència Valenciana del Turisme, la tramitació i resolució del procediment de reintegrament en els termes que establix el Reial Decret 937/2010, de 23 de juliol.
Dènou. Règim de recursos
Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la seua publicació i, potestativament, podrà interposar-se un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció contenciosa Administrativa.
València, 13 d'abril de 2012.- La presidenta de l'Agència Valenciana del Turisme: Lola Johnson Sastre.